biswa921/orwiki-latest-pages-articles-raw huggingface dataset:
ବିଲେଇ-ରାମ୍ପୁଡ଼ା ରୋଗ

ବିଲେଇ-ରାମ୍ପୁଡ଼ା ରୋଗ Cat-scratch disease (CSD) ଏକ ସଂକ୍ରମକ ରୋଗ (infectious disease) ଯାହା ବିଲେଇ (cat) ରାମ୍ପୁଡ଼ା ବା କାମୁଡ଼ା ଫଳରେ ହୁଏ । ଆଘାତ ସ୍ଥାନରେ ଯନ୍ତ୍ରଣା ଦାୟକ ଫୁଲା ବା ଫୋଟକା ଓ ଲସିକା ଗ୍ରନ୍ଥିରେ ଫୁଲା (lymph nodes) ଓ ଯନ୍ତ୍ରଣା ହୁଏ ।  ରୋଗୀକୁ ଥକ୍କା ଲାଗେ, ମୁଣ୍ଡ ବିନ୍ଧା ଓ ଜ୍ୱର ହୁଏ । ସଂକ୍ରମଣର ୩-୧୪ ଦିନ ମଧ୍ୟରେ ଲକ୍ଷଣ ଦେଖାଯାଏ । 

ବାର୍ଟୋନେଲା ହେନସେଲି (Bartonella henselae) ଜୀବାଣୁ (bacterium) ଯୋଗୁ ବିଲେଇ-ରାମ୍ପୁଡ଼ା ରୋଗ ହୁଏ ଓ ବିଲେଇ ଲାଳଦ୍ୱାରା ବ୍ୟାପିଥାଏ । ବୟସ୍କ ବିଲେଇ ଅପେକ୍ଷା ଯୁବା ବିଲେଇ ଯୋଗୁ ଏହି ସଙ୍କଟ ଅଧିକ ରହେ । ବେଳେବେଳେ କୁକୁର ରାମ୍ପୁଡ଼ା ଓ କାମୁଡ଼ା ଯୋଗୁ ମଧ୍ୟ ଏ ରୋଗ ହୁଏ । ଲକ୍ଷଣ ଦେଖି ରୋଗ ନିର୍ଣ୍ଣୟ କରାଯାଇପାରେ ।  ରକ୍ତ ପରୀକ୍ଷା କରି ରୋଗ ନିଧାର୍ଯ୍ୟ କରାଯାଏ ।
 

ଏହି ରୋଗ ସ‌ହାୟକ (supportive) ଚିକିତ୍ସାରେ ଉପଶମ ହୁଏ । ରୋଗ ସାଂଘାତିକ ଥିଲେ, ଇମ୍ମ୍ୟୁନ ସମସ୍ୟା ଥିଲେ ଓ ଘାଆ ଶୀଘ୍ର ଶୁଖିବା ନିମନ୍ତେ ଆଣ୍ଟିବାୟୋଟିକ (antibiotics) ଦିଆଯାଏ । ପ୍ରାୟ ୪ ମାସ ମଧ୍ୟରେ ଉପଶମ ହେଲେ ମଧ୍ୟ ବେଳେବେଳେ ଏକ ବର୍ଷରେ ଭଲ ହୁଏ ।  ପ୍ରାୟ ୧୦,୦୦୦ ଲୋକରେ ଜଣେ ଆକ୍ରାନ୍ତ ହୁଏ ।  ପିଲାମାନେ ଅଧିକ ଆକ୍ରାନ୍ତ ହୁଅନ୍ତି ।
 
ଆଧାର

 ବାହ୍ୟ ଲିଙ୍କ 

 https://www.cdc.gov/bartonella/cat-scratch/index.html 
Cat Scratch Disease on National Organization for Rare Disorders site

ଶ୍ରେଣୀ:ଚିକିତ୍ସା ବିଜ୍ଞାନ
ହାଇପରମାଗନେସେମିଆ

ହାଇପରମାଗନେସେମିଆ (ଇଂରାଜୀ ଭାଷାରେ Hypermagnesemia) ଏକ ଇଲେକ୍ଟ୍ରୋଲାଇଟ ବିକାର (electrolyte disorder) ଯେଉଁଥିରେ ରକ୍ତରେ ଉଚ୍ଚ ମାତ୍ରାର ମାଗନେସିଅମ (magnesium) ଥାଏ । ଏଥିରେ ଦୌର୍ବଲ୍ୟ (Weakness), ଦ୍ୱନ୍ଦ୍ୱ (confusion), 
ଶ୍ୱାସକ୍ରିୟା ଅବସାଦ (decreased breathing rate) ଓ ହାଇପୋରିଫ୍ଲେକ୍ସିଆ (decreased reflexes) ଆଦି ଲକ୍ଷଣମାନ ଦେଖାଯାଏ । ରୋଗ ଜଟିଳ ହେଲେ ନିମ୍ନ ରକ୍ତଚାପ (low blood pressure) ଓ ହୃଦ୍‌ପାତ (Cardiac arrest) ହୋଇପାରେ ।

ସାଧାରଣତଃ ବୃକ୍‌କ ଫେଲ (Kidney failure) ବା ଅଧିକ ମାଗନେସିଅମ ଥିବା ଆଣ୍ଟାସିଡ ସେବନ ଯୋଗୁ ଚିକିତ୍ସା ଜନିତ (treatment induced) ହାଇପରମାଗନେସେମିଆ ହୁଏ । ଅଳ୍ପ ସାଧାରଣ କେଶ୍‌ରେ ଟ୍ୟୁମର ଲାଇସିସ ସିଣ୍ଡ୍ରୋମ (tumor lysis syndrome), ବାତ (seizures), ଦୀର୍ଘକାଳୀନ ସ୍ଥାନୀୟ ରକ୍ତ‌ହୀନତା (ischemia) ଯୋଗୁ ହୋଇପାରେ । ମାଗନେସିଅମ ରକ୍ତ ସ୍ତର ରକ୍ତ ସ୍ତର > ୧.୧ ମିମୋଲ/ଲି (୨.୬ ମିଗ୍ରା/ଡେଲି)ରୁ ଅଧିକ ଥିଲେ ଏହି ରୋଗ ନିର୍ଣ୍ଣୟ ହୁଏ । ୨.୯ ମିମୋଲ/ଲି (୭ ମିଗ୍ରା/ଡେଲି)ରୁ ଅଧିକ ସ୍ତର ଥିଲେ ସାଂଘାତିକ ବିବେଚନା କରାଯାଏ । ଇସିଜି (ECG) ପରିବର୍ତ୍ତନ ମଧ୍ୟ ଥାଇପାରେ । 
 

ମାଗନେସିଅମ ଚିକିତ୍ସାରେ ଥିଲେ ତୁରନ୍ତ ବନ୍ଦ କରିଦିଆଯାଏ । ଅତ୍ୟଧିକ ମାଗନେସିଅମ ସ୍ତର ଥିଲେ କ୍ୟାଲସିଅମ କ୍ଲୋରାଇଡ (Calcium chloride), ଶିରାଭ୍ୟନ୍ତର ନର୍ମାଲ ସାଲାଇନ (intravenous normal saline) ସ‌ହିତ ଫୁରୋସେମାଇଡ (furosemide), ହେମୋଡାଏଲିସିସ (hemodialysis) ଆଦି ଚିକିତ୍ସା କରାଯାଏ । ହାଇପରମାଗନେସେମିଆ ଏକ ବିରଳ ଅବସ୍ଥା । ରୋଗୀ ଡାକ୍ତରଖାନାରେ ଥିଲେ ଏହି ରୋଗ ହାର ୧୦% ହୋଇପାରେ। 
 
ଆଧାର

 ବାହ୍ୟ ଲିଙ୍କ 

ଶ୍ରେଣୀ:ଚିକିତ୍ସା ବିଜ୍ଞାନ
ଧୂଆଁଧାର ଜଳପ୍ରପାତ

ଧୂଆଁଧାର ଜଳପ୍ରପାତ ମଧ୍ୟ ପ୍ରଦେଶ ରାଜ୍ୟ ଅନ୍ତର୍ଗତ ଜବଲପୁର ଜିଲ୍ଲାରେ ଅବସ୍ଥିତ ।

ନାମକରଣ
“ଧୂଆଁ” ଓ “ଧାର” – ଏହି ଦୁଇ ଶବ୍ଦକୁ ମିଶାଇ ଜଳପ୍ରପାତର ନାମ ରଖାଯାଇଛି । ଜଳପ୍ରପାତର ଜଳଧାରା ପ୍ରସ୍ତର ଶଯ୍ୟାରେ ପିଟି ହେବା ଫଳରେ ଯେଉଁ ପାଣି ଛିଟିକା ସୃଷ୍ଟି ହୁଏ ତାହା ଏକ ଧୂଆଁର ଧାରାର ଭ୍ରମ ସୃଷ୍ଟି କରେ ବୋଲି ସେପରି ନାମକରଣ କରାଯାଇଛି । ସାଧାରଣତଃ ବ୍ୟବହାରିକ ଭାଷାରେ “ଭୀଷଣ” ଶବ୍ଦକୁ ଦର୍ଶାଇବା ପାଇଁ “ଧୂଆଁଧାର” ଶବ୍ଦ ବ୍ୟବହୃତ ହୋଇଥାଏ । 

ଜଳପ୍ରପାତ ସମ୍ବନ୍ଧୀୟ ତଥ୍ୟ
ଭେଡ଼ାଘାଟ ଦେଇ ପ୍ରବାହିତ ନର୍ମଦା ନଦୀ ଶଯ୍ୟାସ୍ଥିଚ ଧୂଆଁଧାର ଜଳପ୍ରପାତର ଉଚ୍ଚତା ପ୍ରାୟ ୩୦ ମିଟର୍ । ଭେଡ଼ାଘାଟଠାରେ ଥିବା ମାର୍ବଲ୍ ପ୍ରସ୍ତର ଶଯ୍ୟା ଦେଇ ନର୍ମଦା ନଦୀ ଗତି କରେ ଓ ଏକ ସ୍ଥାନରେ ଅଣ-ଓସାରିଆ ଭାବେ ଗତି କରି ଜଳପ୍ରପାତରେ ପରିଣତ ହୁଏ । ଲମ୍ଫ ପ୍ରଦାନ କଲାବେଳେ ବହୁ ପରିମାଣର ଜଳରାଶି ପ୍ରସ୍ତର ଶଯ୍ୟାରେ ପିଟି ହେବାରୁ ଧୂମ୍ରର ଭ୍ରମ ସୃଷ୍ଟି ହୁଏ ଓ ଏହାର ଗର୍ଜ୍ଜନ ବହୁ ଦୂରରୁ ଶୁଣାଯାଇଥାଏ । 

ଶରତ ପୂର୍ଣ୍ଣିମା ଦିନ ନର୍ମଦା ମହୋତ୍ସବ ପାଳିତ ହୋଇଥାଏ ଓ ଧୂଆଁଧାର ଜଳପ୍ରପାତ ବୁଲିଯିବା ପାଇଁ ଏହା ପ୍ରକୃଷ୍ଟ ସମୟ । ଜହ୍ନ ଆଲୋକ ମାର୍ବଲ୍ ପଥର ଉପରେ ପଡ଼ି ରୂପା ପରି ଝଲସି ଉଠେ ଓ ଅପୂର୍ବ ଶୋଭା ସୃଷ୍ଟି କରେ । ଧୂଆଁଧାର ଜଳପ୍ରପାତ ଦେଖିବା ସହିତ ଭେଡ଼ାଘାଟର ପ୍ରସ୍ତରଘେରା ଉପତ୍ୟକାରେ ନୌକାବିହାରର ମଧ୍ୟ ଆନନ୍ଦ ଉପଭୋଗ କରିହେବ । ସୂର୍ଯ୍ୟାସ୍ତ ସମୟରେ ମାର୍ବଲ୍ ଉପରେ ସୂର୍ଯ୍ୟ କିରଣ ପଡ଼ି ସେଗୁଡ଼ିକ ହଳଦିଆ ରଙ୍ଗର ଆଭା ସୃଷ୍ଟି କରନ୍ତି ।

ଧୂଆଁଧାର ଜଳପ୍ରପାତର କେବଲ୍ କାର୍ ସେବା
ନର୍ମଦା ନଦୀର ପୂର୍ବ ତଟରୁ ଓ ପଶ୍ଚିମ ତଟରୁ ଧୂଆଁଧାର ଜଳପ୍ରପାତ ପାଖରେ ପହଞ୍ଚିହେବ । ଭେଡ଼ାଘାଟରୁ ଧୂଆଁଧାର ଜଳପ୍ରପାତ ପାଖରେ ପହଞ୍ଚିବା ପାଇଁ ଏକ କେବଲ୍ କାର୍ ସେବା ମଧ୍ୟ ରହିଛି । ଭେଡ଼ାଘାଟର ପ୍ରବେଶ ଦ୍ୱାର ନିକଟରେ ଏହି କେବଲ୍ କାର୍ ସେବା ଉପଲବ୍ଧ । ଏହି ସେବା ପୂର୍ବ ତଟରୁ ଆରମ୍ଭ ହୋଇ ନଦୀ ଅତିକ୍ରମ କରି ନଦୀର ପଶ୍ଚିମ ତଟରେ ଶେଷ ହୁଏ । ୮୫ ଟଙ୍କା ଭାରତୀୟ ମୁଦ୍ରା ବିନିମୟରେ ଏହି ସେବା ଉପଭୋଗ କରିହେବ । ଦ୍ୱିପ୍ରହର ୧:୩୦ରୁ ୨:୦୦ ପର୍ଯ୍ୟନ୍ତ କର୍ମଚାରୀମାନଙ୍କ ମଧ୍ୟାହ୍ନ ଭୋଜନ ପାଇଁ ବିରତି ଥିବାରୁ ଏହି ସମୟରେ କେବଲ୍ କାର୍ ସେବା ବନ୍ଦ ରହେ ।  

ଚିତ୍ର ଗ୍ୟାଲେରି

ଆଧାର

 

ଶ୍ରେଣୀ:ମଧ୍ୟ ପ୍ରଦେଶର ଜଳପ୍ରପାତ
ପ୍ରତାପ କେଶରୀ ଦେବ

ପ୍ରତାପ କେଶରୀ ଦେବ (ଜନ୍ମ: ୧୬ ଅକ୍ଟୋବର ୧୯୭୨) ଜଣେ ଓଡ଼ିଆ ରାଜନେତା । ସେ ଓଡ଼ିଶାର ବିଜୁ ଜନତା ଦଳର ପ୍ରତିନିଧି ଭାବରେ ୨୦୧୭ ମସିହାର ମଇ ମାସରେ ରାଜ୍ୟ ସଭାକୁ ନିର୍ବାଚିତ ହୋଇଥିଲେ । ଓଡ଼ିଶାରୁ ରାଜ୍ୟସଭାରେ ଥିବା ସଦ୍ୟ ବିଷ୍ଣୁ ଚରଣ ଦାସଙ୍କୁ ଓଡ଼ିଶା ରାଜ୍ୟ ଯୋଜନା ବୋର୍ଡ଼ର ଅଧ୍ୟକ୍ଷ ଭାବେ ନିଯୁକ୍ତ ପରେ ସେ ରାଜ୍ୟସଭା ସଭ୍ୟପଦ ତ୍ୟାଗ କରିଥିଲେ ଏବଂ ପ୍ରତାପ କେଶରୀ ଦେବ ନିର୍ବାଚନରେ ବିଜୟଲାଭ କରିଥିଲେ । ସେ ସେହି ସଭ୍ୟପଦର ବାକିଥିବା ସମୟସୀମାକୁ ୧ ଜୁଲାଇ ୨୦୨୨ଯାଏଁ ତୁଲାଇବେ ।

 ଆଧାର 

ବାହର ଆଧାର

ଶ୍ରେଣୀ:୧୯୭୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଶାରୁ ରାଜ୍ୟସଭାକୁ ନିର୍ବାଚିତ ସାଂସଦ
ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବିଜୁ ଜନତା ଦଳ ରାଜନେତା
ପ୍ରତାପ କେଶରୀ ଦେଓ

ପ୍ରତାପ କେଶରୀ ଦେଓ (;୫ ଅକ୍ଟୋବର ୧୯୧୯ - ୮ ଅକ୍ଟୋବର ୨୦୦୧) ଜଣେ ଭାରତୀୟ ରାଜନେତା ଥିଲେ । ସେ ଭାରତର ସଂସଦର ତଳ ସଦନ ଲୋକ ସଭାକୁ କଳାହାଣ୍ଡି ଲୋକ ସଭା ନିର୍ବାଚନ ମଣ୍ଡଳୀରୁ ଲଗାତାର ୫ଥର ନିର୍ବାଚିତ ହୋଇଥିଲେ । ସେ ଓଡ଼ିଶା ବିଧାନ ସଭାକୁ ଦୁଇଥର ବିଧାୟକ ଭାବରେ ନିର୍ବାଚିତ ହୋଇଥିଲେ ।

 ଜନ୍ମ, ପରିବାର ଓ ଶିକ୍ଷା 
ପ୍ରତାପ କେଶରୀ ଦେଓ ୧୯୧୯ ମସିହାର ଅକ୍ଟୋବର ମାସ ୫ ତାରିଖରେ କଳାହାଣ୍ଡି ଜିଲ୍ଲାରେ ଜନ୍ମଗ୍ରହଣ କରିଥିଲେ । ସେ କଳାହାଣ୍ଡି ରାଜ୍ୟର ଶେଷ ରାଜା ଥିଲେ ।

 ରାଜନୈତିକ ଜୀବନ 
ପ୍ରତାପ କେଶରୀ ୧୯୫୨ ମସିହାରୁ ୧୯୫୬ ମସିହାଯାଏଁ ଓଡ଼ିଶା ବିଧାନ ସଭାରେ ବିରୋଧୀ ଦଳର ଉପନେତା ଭାବରେ କାର୍ଯ୍ୟ କରୁଥିଲେ । ୧୯୫୭ ମସିହାରୁ ୧୯୮୦ ମସିହାଯାଏଁ ସେ ଲୋକ ସଭାକୁ ଲଗାତାର ୫ ଥର ନିର୍ବାଚିତ ହୋଇଥିଲେ ।

 ମୃତ୍ୟୁ 
ପ୍ରତାପ କେଶରୀ ଦେଓ ୨୦୦୧ ମସିହାର ଅକ୍ଟୋବର ମାସ ୮ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ୮୨ ତାଙ୍କୁ ବର୍ଷ ବୟସ ହୋଇଥିଲା ।

ଆଧାର

 ବାହାର ଆଧାର 
 

ଶ୍ରେଣୀ:୧୯୧୯ ଜନ୍ମ
ଶ୍ରେଣୀ:୨୦୦୧ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:୧ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୨ୟ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୨ୟ ଲୋକ ସଭା ସଭ୍ୟ
ଶ୍ରେଣୀ:୩ୟ ଲୋକ ସଭା ସଭ୍ୟ
ଶ୍ରେଣୀ:୪ର୍ଥ ଲୋକ ସଭା ସଭ୍ୟ
ଶ୍ରେଣୀ:୫ମ ଲୋକ ସଭା ସଭ୍ୟ
ଶ୍ରେଣୀ:୬ଷ୍ଠ ଲୋକ ସଭା ସଭ୍ୟ
ଶ୍ରେଣୀ:ଓଡ଼ିଶାର ଲୋକସଭା ସଦସ୍ୟ
ଶ୍ରେଣୀ:କଳାହାଣ୍ଡି ଜିଲ୍ଲାର ଲୋକ
ହାଇପୋଫସଫେଟେମିଆ

ହାଇପୋଫସଫେଟେମିଆ (ଇଂରାଜୀ ଭାଷାରେ Hypophosphatemia) ଏକ ଇଲେକ୍ଟ୍ରୋଲାଇଟ ବେମାରୀ (electrolyte disorder) ଯେଉଁଥିରେ ରକ୍ତରେ ଫସଫେଟ (phosphate) ସ୍ତର କମ୍ ଥାଏ ।  ଏହି ପରିସ୍ଥିତିରେ ଦୌର୍ବଲ୍ୟ, ଶ୍ୱାସକ୍ରିୟା ସମସ୍ୟା ଓ ଅରୁଚି ଲକ୍ଷଣମାନ ଦେଖାଯାଏ ।  ରୋଗ ସାଂଘାତିକ ହେଲେ ବାତ (seizures), କୋମା ,ରାବଡୋମାୟୋଲାଇସିସ ବା ଓଷ୍ଟିଓମାଲାସିଆ (ନରମ ହାଡ଼) ହୋଇପାରେ । 
 

ମଦ୍ୟାତ୍ୟୟ, କୁପୋଷଣ ଥିବା ରୋଗୀଙ୍କର ରିଫିଡିଙ୍ଗ ସିଣ୍ଡ୍ରୋମ (refeeding) ଥିଲେ, ଦଗ୍ଧ, ଡାଏବେଟିକ କିଟୋଏସିଡୋସିସ, ହାଇପରଭେଣ୍ଟିଲେସନ (hyperventilation) ଓ କେତେକ ଔଷଧ ଯୋଗୁ ଏହି ହାଇପୋଫସଫେଟେମିଆ ସୃଷ୍ଟି ହୁଏ ।  ହାଇପରପାରାଥାଇରଏଡିଜ୍ମ, ଗଳଗ୍ରନ୍ଥି ସ୍ୱଳ୍ପକ୍ରିୟତା ଓ କୁସିଙ୍ଗ ସିଣ୍ଡ୍ରୋମ ଥିଲେ ହାଇପୋଫସଫେଟେମିଆ ହୋଇପାରେ । ରକ୍ତରେ ଫସଫେଟ ସ୍ତର ୦.୮୧ ମିମୋଲ/ଲି (୨.୫ ମିଗ୍ରା/ଡେଲି)ରୁ କମ ଥିଲେ ଏହି ଅବସ୍ଥା ଉପୁଜେ । ଏହି ସ୍ତର ୦.୩୨ ମିମୋଲ/ଲି (୧.୦ ମିଗ୍ରା/ଡେଲି)ରୁ କମ୍ ଥିଲେ ସାଂଘାତିକ ହୁଏ ।
 

ଅନ୍ତର୍ନିହିତ କାରଣ ଉପରେ ଚିକିତ୍ସା ନିର୍ଭର କରେ । ପାଟିରେ ବା ଶିରାଭ୍ୟନ୍ତରରେ ଫସଫେଟ ଦିଆଯାଏ । ଡାକ୍ତରଖାନା ରୋଗୀଙ୍କ ମଧ୍ୟରୁ ୨% ଓ ଆସିୟୁ (ICU) ରୋଗୀଙ୍କ ମଧ୍ୟରୁ ୭୦% ରୋଗୀଙ୍କର ଏହି ହାଇପୋଫସଫେଟେମିଆ ହୋଇପାରେ .

ଏହା ମଧ୍ୟ ଦେଖନ୍ତୁ
 X-linked hypophosphatemia

ଆଧାର

 ବାହ୍ୟ ଲିଙ୍କ 

ଶ୍ରେଣୀ:ଚିକିତ୍ସା ବିଜ୍ଞାନ
ଉତ୍ତମ କୁମାର ପ୍ରଧାନ

ଉତ୍ତମ କୁମାର ପ୍ରଧାନ ଜଣେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ଗାଳ୍ପିକ । ୧୯୮୮ ମସିହାରେ ସେ ନିଜ କ୍ଷୁଦ୍ରଗଳ୍ପ ସଂକଳନ "ନଚିକେତାର ହାତ" ପାଇଁ ଏହି ପୁରସ୍କାର ଲାଭ କରିଥିଲେ ।

 ରଚନାବଳୀ 
 ବେଳାଭୂମିରେ ବାନପ୍ରସ୍ଥ
 କଳାହାଣ୍ଡିରେ କଥାକାର
 ଶୂନ୍ୟପୋଥିର କାହାଣୀ

 ସମ୍ମାନ ଓ ପୁରସ୍କାର 
 ଶାରଳା ପୁରସ୍କାର - ୨୦୦୨
 ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର - ୧୯୮୮ (ନଚିକେତାର ହାତ ପାଇଁ)

 ଆଧାର 

ଶ୍ରେଣୀ:କଳାହାଣ୍ଡି ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଗାଳ୍ପିକ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ହାଇପରଫସଫେଟେମିଆ

ହାଇପରଫସଫେଟେମିଆ (ଇଂରାଜୀ ଭାଷାରେ Hyperphosphatemia) ଏକ ଇଲେକ୍ଟ୍ରୋଲାଇଟ ବେମାରୀ (electrolyte disorder) ଯେଉଁଥିରେ ରକ୍ତର (blood) ଫସଫେଟ (phosphate) ମାତ୍ରା ବଢ଼ିଯାଇଥାଏ । ଅଧିକାଂଶ ଲୋକଙ୍କର କୌଣସି ଲକ୍ଷଣ ପ୍ରକାଶ ପାଏନାହିଁ ଓ ଅନ୍ୟ କେତେକଙ୍କର ନରମ ତନ୍ତୁମାନଙ୍କରେ ଅଥାନ କ୍ୟାଲସିଅମ (calcium deposits) ଜମା ହୋଇଯାଏ । ଅଧିକାଂଶ ସମୟରେ ରକ୍ତ କ୍ୟାଲସିଅମ ମାତ୍ରା କମ୍ (:en:low calcium) ଥିବାରୁ ପେଶୀ ସ୍ପାଜ୍ମ ହୁଏ ।

ବୃକ୍‌କ ଫେଲ (Kidney failure), ସୁଡୋହାଇପୋପାରାଥାଇରଏଡିଜ୍ମ (pseudohypoparathyroidism), ହାଇପୋପାରାଥାଇରଏଡିଜ୍ମ (hypoparathyroidism), ଡାଏବେଟିକ କିଟୋଏସିଡୋସିସ, ଟ୍ୟୁମର ଲାଇସିସ ସିଣ୍ଡ୍ରୋମ (tumor lysis syndrome), ରାବଡୋମାୟୋଲାଇସିସ ଇତ୍ୟାଦି କାରଣମାନଙ୍କ ଯୋଗୁ ଏହି ଅବସ୍ଥାର ସମ୍ମୁଖୀନ ହେବାକୁ ପଡ଼େ ।  ରକ୍ତ ଫସଫେଟ ୧.୪୬ ମିମୋଲ/ଲି (୪.୫ ମିଗ୍ରା/ଡେଲି)ରୁ ଅଧିକ ଥିଲେ ଏହି ରୋଗ ନିର୍ଣ୍ଣୟ କରାଯାଏ । ରକ୍ତ ଫସଫେଟ ସ୍ତର ୪.୫୪ ମିମୋଲ/ଲି (୧୪ ମିଗ୍ରା/ଡେଲି)ରୁ ଅଧିକ ଥିଲେ ସାଂଘାତିକ ବିବେଚନା କରାଯାଏ । ଅଧିକ ରକ୍ତ ଲିପିଡେମିଆ (High blood lipids), ହାଇପରପ୍ରୋଟିନେମିଆ (high blood protein), ହାଇପରବିଲିରୁବିନେମିଆ (high blood bilirubin) ରୋଗ ଥିଲେ ଫସଫେଟ ଅଧିକ ଥିବା ମିଥ୍ୟାରେ ଜଣାଯାଏ ।
 

ଫସଫେଟ କମ୍ ଥିବା ଖାଦ୍ୟ ଓଖାଦ୍ୟରେ କମ୍ ଫସଫେଟ୍ ଓ କ୍ୟାଲସିଅମ କାର୍ବୋନେଟ (calcium carbonate) ଥିବା ଆଣ୍ଟାସିଡ ଦେଲେ ଦେହରେ ଥିବା ଅଧିକ ଫସଫେଟ ବାନ୍ଧି ହୋଇଯାଏ । କ୍ୱଚିତ୍ ଶିରାଭ୍ୟନ୍ତର ନର୍ମାଲ ସାଲାଇନ (normal saline) ଦିଆଯାଏ ବା ଡାଏଲିସିସ (dialysis) ବ୍ୟବ‌ହାର କରାଯାଏ । ଏହା କେତେ ଥର ଆକ୍ରମଣ କରେ ତା'ର ପରିସଂଖ୍ୟାନ ନାହିଁ । 
 
ଏହା ମଧ୍ୟ ଦେଖନ୍ତୁ
 Hypophosphatasia

ଆଧାର

 ବାହ୍ୟ ଲିଙ୍କ 

ଶ୍ରେଣୀ:ଚିକିତ୍ସା ବିଜ୍ଞାନ
ଜାହିରା

thumb| ସାନ୍ତାଳ ମାନଙ‌ଦ୍ୱାରା ଜାହେର ଗାଳ୍ ପୂଜାର ଏକ ଦୃଶ୍ୟ
ଜାହିରା ପୀଠ ବା ଜାହେର୍ ଗାଳ୍ (ᱡᱟᱦᱮᱨ ᱜᱟᱲ) ସାଧାରଣ ଭାବରେ ଜାହେର୍ କୁହାଯାଏ । ଏହା ଅଷ୍ଟ୍ରାେ ଏସିୟାଟିକ୍ ଶ୍ରେଣୀର ଅଦିବାସୀ ଯଥା ସାନ୍ତାଳ, ହୋ, ମୁଣ୍ଡା, ମାହାଲେ, ବିର୍ ହଳମାନଙ୍କର (ଏହି ଶ୍ରେଣୀର ସମ୍ପ୍ରଦାୟ ନିଜର ଧର୍ମ ସାର୍ନା,ସାରି ସାର୍ନା, ସାରି ଧରମ ଇତ୍ୟାଦି ଭାବରେ ପରିଚୟ ଦେଇଥାନ୍ତି) ମୁଖ୍ୟ ଧର୍ମୀୟ ସ୍ଥଳୀ । ଗ୍ରାମର ପୂର୍ବ ଦିଗରେ ଅବସ୍ଥାପିତ ଶାଳ ବୃକ୍ଷ ପରିବେଷ୍ଟିତ କ୍ଷୁଦ୍ର ବନାଞ୍ଚଳଟି ହେଉଛି ଏହି ଜାହିରା ପୀଠ ବା ଜାହେର ଗାଳ୍ । ଜାହେର ଗାଳଟି ପୂର୍ବ ଦିଗକୁ ମୁହାଁଇ ଥାଏ । ଜାହିରାରେ ମାରାଂବୁରୁ, ଜାହେର ଅାୟ, ଲିଟା ଗସାଁୟ, ମଣେକ ତୁରୁୟକ ଇତ୍ୟାଦି ଦେବା ଦେବୀ ପୂଜା ପାଇଥାନ୍ତି । ଜାହେର ଗାଳ୍ ସାର୍ନା ଧର୍ମାଲମ୍ବୀଙ୍କର ଏକ ପବିତ୍ର ସ୍ଥାନ । ଜାହେରଗାଳ୍‌ରେ ପୂଜା କରୁଥିବା ବ୍ୟକ୍ତି ବିଶେଷଙ୍କୁ ନାୟକେ କୁହାଯାଏ, ଜାହେରଗାଳ୍‌ର ସମସ୍ତ ପୂଜାକୁ ନାୟକେ ସମ୍ପାଦନ କରିଥାନ୍ତି ।

 ଜାହେର୍ର ପ୍ରକାର 
ସାର୍ନା ଧର୍ମରେ ଜାହେର୍ ସାଧାରଣତ ତିନି ପ୍ରକାରର , ସେଗୁଡିକ ହେଉଛି -
  ସିଞ୍ଜ୍ ବିର୍ ଜାହେର୍
  ମାନ ବିର୍ ଜାହେର
  ମାଦେ ବିର୍ ଜାହେର

ଆଧାର

 

ଶ୍ରେଣୀ:ଆଦିବାସୀ
ଶ୍ରେଣୀ:ସାନ୍ତାଳ
ମାଗନେସିଅମ ଅଭାବ

ମାଗନେସିଅମ ଅଭାବ (ଇଂରାଜୀ ଭାଷାରେ Magnesium deficiency) ଏକ ଇଲେକ୍ଟ୍ରୋଲାଇଟ ଗୋଳମାଳ (electrolyte disturbance) ଯେଉଁଥିରେ ଶରୀରରେ ଥିବା ମାଗନେସିଅମ ମାତ୍ରା କମ୍ ଥାଏ । ଏହା ଫଳରେ ଅନେକ ଲକ୍ଷଣ ମିଳେ । କମ୍ପନ (Tremor), ଦରିଦ୍ର ଶାରୀରିକ ନିୟନ୍ତ୍ରଣ, ମାଂସପେଶୀ ସ୍ପାଜ୍ମ , ଅରୁଚି, ବ୍ୟକ୍ତିତ୍ୱ ପରିବର୍ତ୍ତନ ଓ ନିସ୍ଟାଗମସ (nystagmus) ଆଦି ଲକ୍ଷଣ ଦେଖାଯାଏ । ଜଟିଳ ରୋଗ ହେଲେ ବାତ (Seizures, ହୃଦ୍‌ପାତ (torsade de pointes), ସ୍ୱଳ୍ପ ପୋଟାସିଅମ (low potassium) ଲକ୍ଷଣମାନ ଦେଖାଯାଏ । ସ୍ୱଳ୍ପ ମାଗନେସିଅମ ଥିବା ରୋଗୀର ପ୍ରାୟ ଅଳ୍ପ ପୋଟାସିଅମ (low potassium) ଥାଏ ।

ମଦ୍ୟାତ୍ୟୟ, ଅନଶନ, ତରଳ ଝାଡ଼ା, ଅଧିକ ମୂତ୍ର ହାନୀ (urinary loss), କୁଅବଶୋଷଣ (poor absorption from the intestines), ମଧୁମେହ କେତେକ ଔଷଧ ଇତ୍ୟାଦି ବିବିଧ କାରଣ ଯୋଗୁ ଏହି ଅବସ୍ଥା ଉପୁଜେ । ପ୍ରୋଟୋନ ପମ୍ପ ଇନହିବିଟର (proton pump inhibitors) ଓ ଫୁରୋସେମାଇଡ (furosemide) ଭଳି ଔଷଧ ଯୋଗୁ ମାଗନେସିଅମ ଅଭାବ ହୋଇପାରେ । ରକ୍ତରେ ମାଗନେସିଅମ ସ୍ତର କମ୍ ଥିଲେ ଏହି ରୋଗ (ହାଇପୋମାଗନେସେମିଆ) ନିର୍ଣ୍ଣୟ କରାଯାଏ । ସାଧାରଣତଃ ରକ୍ତରେ ମାଗନେସିଅମ ସ୍ତର ୦.୬-୧.୧ ମିମୋଲ/ଲି (୧.୪୬–୨.୬୮ ମିଗ୍ରା/ଡେଲି) ଥାଏ ଓ ରକ୍ତରେ ମାଗନେସିଅମ ମାତ୍ରା ୦.୬ ମିମୋଲ/ଲି (୧.୪୬ ମିଗ୍ରା/ଡେଲି)ରୁ କମ୍ ଥିଲେ ଏହି ରୋଗ ନିର୍ଣ୍ଣୟ କରାଯାଏ । ନିର୍ଦ୍ଦଷ୍ଟ ଇସିଜି  (electrocardiogram/ ECG) ପରିବର୍ତ୍ତନ ଦେଖାଯାଏ ।
 

ଏହି ରୋଗ ଚିକିତ୍ସାରେ ପାଟିରେ ବା ଶିରାଭ୍ୟନ୍ତରରେ ମାଗନେସିଅମ (magnesium ଦିଆଯାଏ । ସାଂଘାତିକ ଲକ୍ଷଣ ଥିଲେ ଶିରାଭ୍ୟନ୍ତର ମାଗନେସିଅମ ସଲଫେଟ (magnesium sulfate) ଦିଆଯାଏ । ରୋଗୀର କ୍ୟାଲସିଅମ (low calcium) ବା ପୋଟାସିଅମ ମାତ୍ରା କମ୍ ଥିଲେ ତାହାର ଚିକିତ୍ସା ମଧ୍ୟ କରାଯାଏ । ଡାକ୍ତରଖାନାରେ ଆଡମିଶନ ହୋଇଥିବା ରୋଗୀଙ୍କର ଏହି ଅବସ୍ଥା ହେବା ସାଧାରଣତଃ ଦେଖାଯାଏ ।
 
ଏହା ମଧ୍ୟ ଦେଖନ୍ତୁ
Magnesium in biology
Hypermagnesemia

ଆଧାର

 ବାହ୍ୟ ଲିଙ୍କ 

Magnesium 
 Magnesium at Lab Tests Online

ଶ୍ରେଣୀ:ଚିକିତ୍ସା ବିଜ୍ଞାନ
ବୋଭାଇନ ସ୍ପୋଞ୍ଜିଫର୍ମ ଏନ‌କେଫାଲୋପାଥି

ବୋଭାଇନ ସ୍ପୋଞ୍ଜିଫର୍ମ ଏନ‌କେଫାଲୋପାଥି (ଇଂରାଜୀ ଭାଷାରେ Bovine spongiform encephalopathy/ BSE, ସାଧାରଣରେ ଜଣାଶୁଣା ନାମ ମ୍ୟାଡ କାୱ ଡିଜିଜ ବା ପାଗଳା ଗାଈ ରୋଗ) ଏକ ସ୍ନାୟୁ କ୍ଷୟକାରି ରୋଗ (neurodegenerative disease) ଗୋଜାତି (cattle) ରୋଗ । ଏହି ରୋଗରେ ପରିବର୍ତ୍ତିତ ବ୍ୟବ‌ହାର, ଚାଲି ସମସ୍ୟା, ଓଜନ ହ୍ରାସ ଆଦି ଲକ୍ଷଣ ଦେଖାଯାଏ । ପରେ ଚଳପ୍ରଚଳ ଓ ଘୁଞ୍ଚିବା ଅକ୍ଷମତା ଦେଖାଯାଏ ।  ଇନ‌କ୍ୟୁବେସନ (time between infection and onset of symptoms) ସମୟ ପ୍ରାୟ ୪ରୁ ୫ ବର୍ଷ । ଲକ୍ଷଣ ଦେଖାଯିବା ପରଠାରୁ କିଛି ସପ୍ତାହରୁ କିଛି ମାସ ମଧ୍ୟରେ ମୃତ୍ୟୁ ହୁଏ । ମଣିଷକୁ ଏହାର ଭାରିଆଣ୍ଟ କ୍ରଜଫେଲ୍ଟ ରୋଗ (variant Creutzfeldt–Jakob disease/ vCJD) ଯୋଗୁ ହୁଏ । ସନ ୨୦୧୮ ସୁଦ୍ଧା ପୃଥିବୀରେ ୨୩୧ ରୋଗୀ ଚିହ୍ନଟ ହୋଇଥିଲେ ।

ଏକ ପ୍ରକାର ମିସଫୋଲ୍ଡେଡ ପ୍ରୋଟିନ, ନାମ ପ୍ରିଅନ (prion) ଯୋଗୁ ଏହି ରୋଗ ହୁଏ । ସ୍ୱତଃ ରୋଗ‌ଗ୍ରସ୍ତ ହୋଇଥିବା ଯନ୍ତୁ ବା ସ୍କ୍ରାପି ସଂକ୍ରମିତ ମେଣ୍ଢାରୁ ତିଆରି ହୋଇଥିବା ସଂକ୍ରମିତ ମାଂସ ଓ ହାଡ଼ ଖାଦ୍ୟ ଖାଇଲେ ଏହି ରୋଗ ହେଉଥିବା ସନ୍ଦେହ କରାଯାଏ । ଏହି ମାଂସ ଓ ହାଡ଼ ଖାଦ୍ୟ ଖାଦ୍ୟ ପୋଷା ଗାଈମାନଙ୍କୁ (dairy cows) ଦିଆହେବା ଯୋଗୁ ସଂଯୁକ୍ତ ରାଷ୍ଟ୍ରରେ ମଡ଼କ ପଡ଼ିଥିଲା । ଲକ୍ଷଣ ଦେଖି ସନ୍ଦେହ କରାଯାଏ ଓ ମସ୍ତିଷ୍କ ପରୀକ୍ଷା କରି ରୋଗ ନିଶ୍ଚିତ କରାଯାଏ । ଏହାକୁ କ୍ଲାସିକ (Classic) ଓ ଆଟିପିକାଲ (atypical) ନାମରେ ବର୍ଗୀକରଣ କରାଯାଏ ଓ ଅଟିପିକାଲକୁ ଏଚ- ଓ ଏଲ ଟାଇପରେ ବିଭକ୍ତ କରାଯାଏ । 
 

ସଂଯୁକ୍ତ ରାଷ୍ଟ୍ରରେ ପ୍ରତିଷେଧ ନିମନ୍ତେ ୩୦ ମାସରୁ ଅଧିକ ବୟସର ପଶୁଙ୍କୁ ମଣିଷ ବା ପଶୁଖାଦ୍ୟ ଯୋଗାଣର ଖାଦ୍ୟ (animal feed supply) ଦେବାର ପ୍ରତିବନ୍ଧ ଲାଗିଛି । ତିରିଶ ମାସ ବୟସରୁ ଅଧିକ ହୋଇଥିବା ଗାଈକୁ ଉପ‌ଯୁକ୍ତ ପରୀକ୍ଷା କରିବା ପରେ ମାନବ ଖାଦ୍ୟ ନିମନ୍ତେ ଦିଆଯାଏ । ଉତ୍ତର ଆମେରିକାରେ ଏଥି ଯୋଗୁ ନିର୍ଦ୍ଦିଷ୍ଟ ସଙ୍କଟ ଥିବା ଖାଦ୍ୟକୁ ପଶୁ ଖାଦ୍ୟ (specified risk material) ଭାବରେ ଦିଆଯାଏନି । ଏହି ରୋଗ ନିର୍ମୁଳ କରିବା ନିମନ୍ତେ ପ୍ରାୟ ୪.୪ ନିୟୁତ ଗାଈଙ୍କୁ ମାରିଦିଆଯାଇଥିଲା ।
 

ସନ ୨୦୧୭ରେ ମାତ୍ର ୪ଟି କେଶ୍ ରିପୋର୍ଟ ହୋଇଥିଲା ଓ ଏହା ପ୍ରାୟ ନିଶ୍ଚିହ୍ନ ହୋଇଥିବା ମନେକରାଯାଉଥିଲା । ସଂଯୁକ୍ତ ରାଷ୍ଟ୍ରରେ ସନ୧୯୮୬ରୁ ୨୦୧୫ ମଧ୍ୟରେ ୧୮୪,୦୦୦ ରୋଗା ଗାଈ ଚିହ୍ନଟ ହୋଇଥିଲେ ଓ ୧୯୯୩ରେ ସର୍ବାଧିକ ଚିହ୍ନଟ ହୋଇଥିଲେ । ପୃଥିବୀର ଅନ୍ୟ ସ୍ଥାନମାନଙ୍କରେ ଅଧିକ କିଛି ହଜାର କେଶ୍ ରିପୋର୍ଟ ହୋଇଥିଲା ।  କିଛି ନିୟୁତ ରୋଗ‌ଗ୍ରସ୍ତ ଗାଈ ଖାଦ୍ୟ ଯୋଗାଣରେ ଥିଲେ ବୋଲି ବିଶ୍ୱାସ କରାଯାଏ ।  
 
 ଏହା ମଧ୍ୟ ଦେଖନ୍ତୁ 
 William Drohan, mad cow disease in the blood supply investigator

 ଆଧାର

 ବାହ୍ୟ ଲିଙ୍କ 

ଶ୍ରେଣୀ:ଚିକିତ୍ସା ବିଜ୍ଞାନ
ତୁ ମୋ ସୁଇଟ୍ ୧୬

ତୁ ମୋର ସୁଇଟ୍ ୧୬ ୨୦୧୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ସମ୍ବିତ କୁମାର ଏହି କଥାଚିତ୍ରଟିର ପ୍ରଯୋଜନା କରିଥିଲେ, କାହାଣୀ, ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ଗଣେଶ ପ୍ରସାଦ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସମ୍ବିତ କୁମାର ଓ ସୋନାଲି । ରବି ମିଶ୍ର, ଗୁଡ୍ଡୁ, ଟନିଆ, ଶାଶ୍ୱତ, ପ୍ରିୟଙ୍କା, ଗୁଡ଼ିଆ, ଅମର, ପିଣ୍ଟୁ, ସଞ୍ଜୟ, ମାନସ, ରୋମିଓ, କାଳିଆ, ଦୁଷ୍ମନ୍ତ ପଣ୍ଡା, ରାଜଶ୍ରୀ ଆଚାର୍ଯ୍ୟ, କାଜଲ ମିଶ୍ର ଆଦି କଳାକରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଅଭିନୟ
 ସମ୍ବିତ କୁମାର
 ସୋନାଲି
 ରବି ମିଶ୍ର
 ଗୁଡ୍ଡୁ
 କାଳିଆ
 ଦୁଷ୍ମନ୍ତ ପଣ୍ଡା
 ରାଜଶ୍ରୀ ଆଚାର୍ଯ୍ୟ
 କାଜଲ ମିଶ୍ର

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଗଣେଶ ପ୍ରସାଦ । ରବିନ୍ଦ୍ର ମୁଦୁଲି, ଜ୍ୟୋତି ରଞ୍ଜନ, ଏମ୍. ସୁରଞ୍ଜନ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ତାରିକ୍ ଅଜିଜ୍, ସବିଶେଷ, ବର୍ଣ୍ଣାଳୀ ହୋତା, ବିଷ୍ଣୁମୋହନ କବି, ଅନୁରାଧା ପାଣିଗ୍ରାହୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୧୮ର ଓଡ଼ିଆ କଥାଚିତ୍ର
ପ୍ରୋମେଥାଜିନ

ପ୍ରୋମେଥାଜିନ (ଇଂରାଜୀ ଭାଷାରେ Promethazine) ଏକ ପ୍ରଥମ ପିଢ଼ୀର (first-generation) ଆଣ୍ଟିହିସ୍ଟାମିନ (antihistamine) ଔଷଧ । ଆଲର୍ଜି (allergies), ନିଦ୍ରା ସମସ୍ୟା ଓ ଅଇ (nausea) ହେଲେ ଏହି ଔଷଧ ଦିଆଯାଏ । ଶର୍ଦ୍ଦିର କେତେକ ଲକ୍ଷଣ ଏହି ଔଷଧ ଯୋଗୁ ଉପଶମ ହୋଇଯାଏ । ଉତ୍ତେଜିତ ଓ ଉତ୍କଣ୍ଠିତ ରୋଗୀମାନେ ମଧ୍ୟ ଏହି ଔଷଧରେ ପ୍ରଶାନ୍ତି (sedating) ପାଆନ୍ତି । ପାଟିରେ (by mouth) ବା ମଳଦ୍ୱାର ବାଟେ ସପୋଜିଟରି (rectal suppository) ଆକାରରେ ଦିଆଯାଇପାରେ । 

ଏହାର ପାର୍ଶ୍ୱ ପ୍ରତିକ୍ରିୟାରେ ନିଦ୍ରାଳୁ ଭାବ, ପ୍ରଶାନ୍ତି ଭାବ ଓ ଦ୍ୱନ୍ଦ୍ୱ ପ୍ରକାଶ ପାଏ । ଆଲକୋହୋଲ ଓ ଅନ୍ୟାନ୍ୟ ପ୍ରଶାନ୍ତିକରଣ ଦ୍ରବ୍ୟ ଏହାର ପ୍ରତିକ୍ରିୟାକୁ ଆହୁରି ଖରାପ କରିଦିଏ ।  ଗର୍ଭାବସ୍ଥା ବା ସ୍ତନ୍ୟପାନ (breastfeeding) ସମୟରେ ଏହି ଔଷଧର ପ୍ରଭାବ ବିଷୟ ସ୍ପଷ୍ଟ ହୋଇନାହିଁ । ୨ ବର୍ଷ ବୟଷରୁ କମ୍ ଶିଶୁଙ୍କୁ ଦେଲେ ଶ୍ୱାସକ୍ରିୟା ଉପରେ ବିପରୀତ ପ୍ରଭାବ ପଡ଼େ ।  ଇଞ୍ଜେକସନ ଆକାରରେ ଦେଲେ ଚର୍ମ ନଷ୍ଟ ହୋଇଯାଏ । ଏହା ଫେନୋଥିଆଜିନ (phenothiazine) ପରିବାରର ଏକ ଔଷଧ ।
 

ପ୍ରୋମେଥାଜିନ ଏକ ବୈଜ୍ଞାନିକ ଦଳଙ୍କଦ୍ୱାରା ସନ ୧୯୪୦ରେ ରୋନ-ପାଉଲେନ୍ସ (Rhône-Poulenc) ଲାବୋରେଟରୀରେ ପ୍ରସ୍ତୁତ କରାଯାଇଥିଲା । ଡାକ୍ତରୀ ବ୍ୟବ‌ହାର ନିମନ୍ତେ ଯୁକ୍ତରାଷ୍ଟ୍ର ଆମେରିକାରେ ସନ ୧୯୫୧ରେ ସ୍ୱୀକୃତ ହୋଇଥିଲା ।  ଏହା ଜେନେରିକ ଔଷଧ ନାମରେ (generic medication) ସାରା ବିଶ୍ୱରେ ମିଳେ । ପାଟିରେ ଦିଆଯାଉଥିବା ଫର୍ମୁଲାର ଏକ ଡୋଜର ହୋଲସେଲ ଦାମ ସନ ୨୦୧୮ରେ ୦.୨୦ ଆମେରିକୀୟ ଡଲାରରୁ କମ୍ ଥିଲା । ସଂଯୁକ୍ତ ରାଷ୍ଟ୍ରରେ ଏହି ମାତ୍ରାର ଦାମ ୦.୨୫ ପାଉଣ୍ଡରୁ କମ ।
 
 ଏହା ମଧ୍ୟ ଦେଖନ୍ତୁ 
 Purple drank (a recreational drug concoction containing promethazine)

 ଆଧାର

 ବାହ୍ୟ ଲିଙ୍କ
ଜୀବନର ଚଲାପଥେ

ଜୀବନର ଚଲାପଥେ, ୨୦୧୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ବର୍ଷାଭାବନା ଖଟୁଆ ଓ ଅଦିତି ଦାସ । ସୌମ୍ୟକାନ୍ତ ଖଣ୍ଡାୟୀ ଏହି କଥାଚିତ୍ରଟିର କାହାଣୀ, ସଂଳାପ ଓ ଗୀତ ରଚନା କରିଥିଲେ ଏବଂ ସ୍ୱର ସଂଯୋଜନା କରିଥିଲେ । ଦିଲୀପ ମହାନ୍ତି ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।

କ୍ରିଷ୍ଣା, ପୂଜା, ରକି, ସୋନି, ପଦ୍ମା ବସ୍ତିଆ, ସୌଭାଗିନୀ ମହାପାତ୍ର, ସୌମ୍ୟକାନ୍ତ ଖଣ୍ଡାୟୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଅଭିନୟ
 କ୍ରିଷ୍ଣା
 ପୂଜା
 ରକି
 ସୋନି
 ପଦ୍ମା ବସ୍ତିଆ
 ସୌଭାଗିନୀ ମହାପାତ୍ର
 ସୌମ୍ୟକାନ୍ତ ଖଣ୍ଡାୟୀ

କାହାଣୀ

ଗୀତ ଏବଂ ସଙ୍ଗୀତ
ସୌମ୍ୟକାନ୍ତ ଖଣ୍ଡାୟୀ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଓ ଗୀତ ରଚନା କରିଥିଲେ । ଅଭିଜିତ ମଜୁମଦାର, ଅରବିନ୍ଦ ଦତ୍ତ, ନମିତା ମହାନ୍ତି, ସୌମ୍ୟକାନ୍ତ ଖଣ୍ଡାୟୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୧୮ର ଓଡ଼ିଆ କଥାଚିତ୍ର
ଛାରପୋକ

{{Infobox medical condition (new)
| name            = ଛାରପୋକ (Bed bugs)
| synonyms        = Cimicosis, bed bug bites, bedbugs, bed bug infestation
| image           = Bed bug, Cimex lectularius.jpg
| alt             = 
| caption         = ଯୁବାବସ୍ଥାରେ ଛାରପୋକ (Cimex lectularius) ଅଣ୍ଡାକୃତି ଓ ଚେପଟା ଆକାର  
| pronounce       = 
| field           = ପାରିବାରିକ ଭେଷଜ ବିଜ୍ଞାନ (Family medicine), ଚର୍ମରୋଗ ବିଜ୍ଞାନ (dermatology)
| symptoms        = ସାମାନ୍ୟ ଫୋଟକା (blisters), ଗଲୁ
| complications   = 
| onset           = କିଛି ମିନିଟରୁ କିଛି ଦିନ 
| duration        = 
| types           = 
| causes          = ସାଇମେକ୍ସ (Cimex (primarily Cimex lectularius and Cimex hemipterus)
| risks           = ଭ୍ରମଣ ଓ ଅନ୍ୟ ଲୋକର ଜିନିଷ ବ୍ୟବ‌ହାର 
| diagnosis       = ଛାରପୋକ ପାଇଲେ ଓ ଲକ୍ଷଣ 
| differential    = ଆଲର୍ଜି ପ୍ରତିକ୍ରିୟା (Allergic reaction), କାଛୁ (scabies‌, ଡର୍ମାଟାଇଟିସ ହର୍ପେଟିଫର୍ମିସ (dermatitis herpetiformis)
| prevention      = 
| treatment       = ଲକ୍ଷଣ ଅନୁଯାୟୀ ଚିକିତ୍ସା (Symptomatic), ଛାରପୋକ ନିର୍ମୁଳ (bed bug eradication)
| medication      = ଆଣ୍ଟିହିସ୍ଟାମିନ (Antihistamines, କର୍ଟିକୋସ୍ଟିରଏଡ (corticosteroids)
| prognosis       = 
| frequency       = ଅପେକ୍ଷାକୃତ ସାଧାରଣ 
| deaths          = 
}}

ଛାରପୋକ (ଇଂରାଜୀ ଭାଷାରେ Bed bugs) ଏକ ପ୍ରକାର ପୋକର (insect) ନାମ ଯିଏ ମାନବ ରକ୍ତ) ପାନ କରି (ବିଶେଷତଃ ରାତିରେ) ବଞ୍ଚିରହେ । ଏହା କାମୁଡ଼ିବା ଫଳରେ ଚର୍ମ ରାସ୍ (skin rash), ଆଲର୍ଜି (allergic) ଲକ୍ଷଣ ଓ ମାନସିକ ସମସ୍ୟା ଉତ୍ପନ୍ନ ହୋଇପାରେ । ଚର୍ମରେ ସାମାନ୍ୟରୁ ଦୃଶ୍ୟମାନ ଫୋଟକା (:en:blisters) ହୋଇପାରେ । କିଛି ସମାୟ ବା କିଛି ଦିନ ମଧ୍ୟରେ ଲକ୍ଷଣ ବାହାରେ ।  ସାଧାରଣତଃ ଗଲୁ କରେ, ଥକ୍କା ଲାଗେ ବା ଜ୍ୱର ହୁଏ । ଘୋଡ଼େଇ ନହୋଇଥିବା ସ୍ଥାନରେ ଛାରପୋକ ଧାଡ଼ି କରି ତିନି ଥର କାମୁଡ଼େ । ଏହା କୌଣସି ସଂକ୍ରାମକ ରୋଗ (infectious disease) ଗତି କରେନି ।

ସାଧାରଣତଃ ଦୁଇ ପ୍ରଜାତିର species ଛାରପୋକ ଦେଖାଯାଆନ୍ତି ଯଥା:- ସାଇମେକ୍ସ ଲେକ୍ଟୁଲାରିଅସ Cimex lectularius ବା ସାଧାରଣ ଛାରପୋକ ଓ ସାଇମେକ୍ସ ହେମିପ୍ଟେରସ (Cimex hemipterus) । ସେମାନଙ୍କ ଆକାର ୧-୭ ମିମି ହୋଇଥାଏ ।  ସେମାନେ ପାଖ ସ୍ଥାନ‌କୁ ଚାଲିଯାଆନ୍ତି ବା କୌଣସି ଜିନିଷ ସ‌ହିତ ସ୍ଥାନାନ୍ତର ହୁଅନ୍ତି ।  ପୋକ ଜନିତ ରୋଗକୁ ଇନଫେସ୍ଟେସନ (Infestation) କୁହାଯାଏ ଓ କ୍ୱଚିତ ଏହା ଖରାପ ସ୍ୱାସ୍ଥ୍ୟ ଯୋଗୁ ହୁଏ କିନ୍ତୁ ଏହା ଅଳ୍ପ ସ୍ଥାନରେ ଅଧିକ ଲୋକ ରହୁଥିବା ଜାଗାରେ ହୁଏ । ଲକ୍ଷଣ ଓ ଛାରପୋକ ଦେଖି ରୋଗ ନିର୍ଣ୍ଣୟ କରାଯାଏ । ଏହି ପୋକ ଅନ୍ଧାରରେ ଯେପରିକି ଗଦି ସନ୍ଧି ଓ କାନ୍ତ ଫାଟ ଭଳି ଜାଗାରେ ରହନ୍ତି । 

ରୋଗୀର ଲକ୍ଷଣ ଅନୁସାରେ ଚିକିତ୍ସା (symptomatic) କରାଯାଏ । ଛାରପୋକ ବିନାଶ କରିବା କଷ୍ଟକର ବ୍ୟାପାର ଯେହେତୁ ସେଗୁଡ଼ିକ ଏକ ବର୍ଷ ପର୍ଯ୍ୟନ୍ତ ଖାଦ୍ୟ ବିନା ବଞ୍ଚିପାରନ୍ତି । ତେଣୁ ବାରମ୍ବାର ଘରେ ପୋକମରା ଅଭିଯାନ ଆବଶ୍ୟକ ହୁଏ । ଏଥି ନିମନ୍ତେ ରୁମକୁ  ଉତ୍ତାପକୁ ନିଆଯାଏ, ବାରମ୍ବାର ଭକ୍ୟୁମ (vacuuming) କରାଯାଏ, ଲୁଗାପଟା ଅତ୍ୟଧିକ ଉତ୍ତାପରେ ଗରମ କରାଯାଏ ଓ ପୋକମରା (pesticide) ଔଷଧ ବ୍ୟବ‌ହାର କରାଯାଏ ।
 

ପୃଥିବୀର ପ୍ରତ୍ୟେକ ସ୍ଥାନରେ ଛାରପୋକ ରହନ୍ତି । ଏହି ରୋଗ ହାର ଅପେକ୍ଷାକୃତ ସାଧାରଣ ଓ ସନ ୧୯୯୦ ପରଠାରୁ ବଢିଛି ।  ଏହି ବୃଦ୍ଧିର କାରଣ ଅଜ୍ଞାତ ଅଛି; ଯାହା ଅଧିକ ଯିବାଆସିବା, ଜିନିଷ ଅନ୍ୟ ହାତକୁ ଯିବା, ଅନ୍ୟାନ୍ୟ ପୋକ ପ୍ରତି ଅଧିକ ନ‌ଜର ଦେବା ବା ପ୍ରତିରୋଧ ଶକ୍ତି (resistance to pesticides) ବୃଦ୍ଧି ଯୋଗୁ ହୋଇପାରେ । ହଜାର ହଜାର ବର୍ଷ ଧରି ମାନବ ସାଥିରେ ଛାରପୋକ ରହିଆସୁଛନ୍ତି । 
 The Bedbug'' (Russian: Клоп, Klop) is a play by Vladimir Mayakovsky written in 1928-1929.

 ଆଧାର 

 ବାହ୍ୟ ଲିଙ୍କ
ରହସ୍ୟ

ରହସ୍ୟ, ୨୦୧୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ନାରାୟଣ ଚନ୍ଦ୍ର ସାହୁ ଓ ସନ୍ତୋଷ କୁମାର ସାଇ । ସୌମ୍ୟ ରଞ୍ଜନ ସାହୁ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ । ବି. ଚନ୍ଦନ କୁମାର ଏହି କଥାଚିତ୍ରଟିର ସଂଳାପ ରଚନା କରିଥିଲେ । ବିଘ୍ନେଶ୍ୱର ପଣ୍ଡା ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ଓଡ଼ିଶା ସମେତ ବାଙ୍ଗାଲୋରେ ଓ ସୁରାଟରେ ମଧ୍ୟ ମୁକ୍ତିଲାଭ କରିଥିଲା ।

ତୁଷାର ସିହ୍ନା, ବିଘ୍ନେଶ୍ୱର ପଣ୍ଡା, କାବ୍ୟା କିରଣ, ଅବକାଶ ମିଶ୍ର, ଅଙ୍କିତା ମହାନ୍ତି, ଅଭିଶେକ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନେତା ତୁଷାର ସିହ୍ନା ଏହି କଥାଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ ।

ଅଭିନୟ
 ତୁଷାର ସିହ୍ନା
 ବିଘ୍ନେଶ୍ୱର ପଣ୍ଡା
 କାବ୍ୟା କିରଣ
 ଅବକାଶ ମିଶ୍ର
 ଅଙ୍କିତା ମହାନ୍ତି
 ଅଭିଶେକ

ସୁଟିଂ
ଏହି ଚଳଚ୍ଚିତ୍ରଟିର ସମସ୍ତ ସୁଟିଂ ନରସିଂପୁର କୋଠି, ଗୋପାଳପୁର ସମୁଦ୍ରକୂଳ, ଚିଲିକା, କଟକ ଓ ଭୁବନେଶ୍ବରର ବିଭିନ୍ନ ସ୍ଥାନ‌ରେ ହୋଇଛି ।

କାହାଣୀ
ଫିଲ୍ମ ଇଂଷ୍ଟିଚ୍ୟୁଟରେ ପଢୁଥିବା କିଛି ୫ ଜଣ ଚରିତ୍ରକୁ ନେଇ ଏହି ସିନେମାର କାହାଣୀ ଗତିଶୀଳ ହୋଇଛି । ଦେବ, ସୃତି, ଅଲ୍ଲି, ରିଧିମା, ଏବଂ ଲାଲା । ଏମାନେ ଏକାଠି ମିଶି ଏକ ସିନେମା ବନାଇବା ପାଇଁ ଚିନ୍ତା କରନ୍ତି । ଦେବ ନିଜ ସ୍ୱପ୍ନରେ ଦେଖୁଥିବା ଏକ କାହାଣୀକୁ ନେଇ ସିନେମା ବନାଇବା ପାଇଁ ଏକ ପୁରୁଣା ବଙ୍ଘଳାକୁ ଯାଆନ୍ତି । ଆଉ ସେହି ସ୍ଥାନକୁ ଦେବ ତାର ସ୍ୱପ୍ନରେ ସବୁବେଳେ ଦେଖୁଥାଏ । ସେଠାରେ ପହଁଚିବା ପରେ ଏମାନଙ୍କ ସହ ଆରମ୍ଭ ହୁଏ ଅଦ୍ଭୁତ ଏବଂ ରହସ୍ୟମୟ ଦୁର୍ଘଟଣା ।

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ନିହାର ଓ ଶାନ୍ତନୁ । ଅନ୍ତରା ଚକ୍ରବର୍ତ୍ତୀ, ଶାନ୍ତନୁ କୁମାର ସାଇ, ଶୁଭେଚ୍ଛା ମହାନ୍ତି, ଜି. ତବୁ, ସାଇ ସୁଚିତ୍ରା ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୧୮ର ଓଡ଼ିଆ କଥାଚିତ୍ର
ଏକ୍ସପ୍ଲୋଡିଙ୍ଗ ହେଡ ସିଣ୍ଡ୍ରୋମ

ଏକ୍ସପ୍ଲୋଡିଙ୍ଗ ହେଡ ସିଣ୍ଡ୍ରୋମ (ଇଂରାଜୀ ଭାଷାରେ Exploding head syndrome/ EHS) ରୋଗରେ ମଣିଷ ନିଦ ଆସିଲା ବେଳେ (asleep) ବା ନିଦରୁ ଉଠିଲା (waking up) ବେଳେ ଅବାସ୍ତବ ବଡ଼ ଶବ୍ଦ ଅଳ୍ପ ସମୟ ପାଇଁ ଶୁଣେ ଯାହାକୁ ହାଲ୍ୟୁସିନେସନ (experiences unreal noises) କୁହାଯାଏ ।  ଶବ୍ଦ ଭୟାନ‌କ ହୋଇପାରେ, ବେଳେ ବେଳେ ହୁଏ ଓ ସାଂଘାତିକ ନୁହେଁ   ଧପ୍ କରି ଏକ ଆଲୋକ ମଧ୍ୟ ଦେଖାଯାଇପାରେ ।  କୌଣସି ଯନ୍ତ୍ରଣା ହୁଏନାହିଁ । 

ଏହି ରୋଗର କାରଣ ଅଦ୍ୟାବଧି ଅଜ୍ଞାତ ଅଛି । ସମ୍ଭାବ୍ୟ କାରଣ ମଧ୍ୟରେ କାନ ସମସ୍ୟା, ଟେମ୍ପୋରାଲ ଲୋବ ସିଜର (temporal lobe seizure), ସ୍ନାୟୁ ଗୋଳମାଳ ବା ନିର୍ଦ୍ଦିଷ୍ଟ ଜେନେଟିକ ପରିବର୍ତ୍ତନ (genetic changes|) ହୋଇପାରେ । ମାନସିକ ଚାପ (psychological stress) ମଧ୍ୟ ଏହି ସଙ୍କଟ ଆଣିପାରେ । ନିଦ୍ରା ବେମାରୀ (sleep disorder) ବା ମୁଣ୍ଡ ବିନ୍ଧା ବେମାରୀରେ (headache disorder) ଏହାକୁ ବର୍ଗୀକରଣ କରାଯାଏ । ଅଧିକାଂଶ ସମୟରେ ଏହି ରୋଗ ନିର୍ଣ୍ଣୟ ହୋଇପାରେ ନାହିଁ ।
 

କୌଣସି ଚିକିତ୍ସାରେ ଭଲ ହେବାର ଉତ୍ତମ ପ୍ରମାଣ ମିଳୁନି । ଆଶ୍ୱସନା ଯଥେଷ୍ଟ ହୁଏ । କ୍ଲୋମିପ୍ରାମିନ, କ୍ୟାଲସିଅମ ଚ୍ୟାନେଲ ବ୍ଲକର (calcium channel blockers ଔଷଧ ଦେଇ ଚେଷ୍ଟା କରାଯାଇଛି । ଏହି ରୋଗ ୧୦% ଲୋକଙ୍କୁ ହୁଏ କିନ୍ତୁ କେତେ ଥର ହୁଏ ସେ କଥା ଜଣାଯାଇନାହିଁ । ମହିଳାମାନେ ଅଧିକ ଆକ୍ରାନ୍ତ ହୁଅନ୍ତି । ପ୍ରଥମେ ୧୮୭୬ରେ ଏହି ରୋଗ ବିଷୟ ବର୍ଣ୍ଣନା ହୋଇଥିଲା ।  ଆଧୁନିକ ନାମ ସନ ୧୯୮୮ରେ ଦିଆଯାଇଥିଲେ । 
 
ଆଧାର

ବାହ୍ୟ ଲିଙ୍କ

ଶ୍ରେଣୀ:ଚିକିତ୍ସା ବିଜ୍ଞାନ
ପୋଲାଣ୍ଡ ସିଣ୍ଡ୍ରୋମ

ପୋଲାଣ୍ଡ ସିଣ୍ଡ୍ରୋମ (ଇଂରାଜୀ ଭାଷାରେ Poland syndrome) ଏକ ଜନ୍ମ ତୃଟି ରୋଗ ଯେଉଁଥିରେ ଅପବିକଶିତ ପେକ୍ଟୋରାଲିସ ମେଜର ମାଂସପେଶୀ (chest muscle) ଓ ଏକ ପାଖିଆ ସିମ୍ବ୍ରାକିଡାକ୍ଟିଲି (short webbed fingers) ଥାଏ । ଛୋଟ ପଞ୍ଜରା ହାଡ଼, ଅଳ୍ପ ଚର୍ବି ଓ ସ୍ତାନ ତ‌ଥା ସ୍ତନାଗ୍ର ବିକାଶରେ ତୃଟି ଥାଏ ।  ଏହା ଡାହାଣ ପାଖାରେ ଦେଖାଯାଏ ।  ରୋଗୀମାନଙ୍କର ସ୍ୱାସ୍ଥ୍ୟ ଓ ଚଳପ୍ରଚଳ ଠିକ ଥାଏ ।

ଏହି ରୋଗର କାରଣ ଅଦ୍ୟାବଧି ଅଜ୍ଞାତ ଅଛି । ଶିଶୁ ଜନ୍ମ ପୂର୍ବରୁ ବିକାଶ ହେବା (development before birth) ସମୟରେ ରକ୍ତ ସରବରାହ ବନ୍ଦ ହୋଇଗଲେ ଏହା ହୁଏ ବୋଲି ଏକ ଥିଓରୀ ଅଛି । ଏହି ରୋଗ ସାଧାରଣତଃ ବଂଶାନୁଗତ (inherited from a person's parents) ନୁହେଁ । କୌଣସି ଜିନ ମଧ୍ୟ ଏହି ରୋଗ କରୁଥିବାର ଚିହ୍ନଟ ହୋଇନାହିଁ । ଲକ୍ଷଣ ଅନୁସାରେ ରୋଗ ନିର୍ଣ୍ଣୟ କରାଯାଏ ।  ଯୌବନାରମ୍ଭ (puberty) ପୂର୍ବରୁ ଅନେକ ସମୟରେ ଚିହ୍ନଟ ହୋଇପାରେନାହିଁ । 
 

ପୋଲାଣ୍ଡ ସିଣ୍ଡ୍ରୋମ ରୋଗର ଚିକିତ୍ସା ନିମନ୍ତେ ଅପରେଶନ ଆବଶ୍ୟକ ହୁଏ ଯଦି ଅବସ୍ଥା ସାଂଘାତିକ ଥାଏ । ପ୍ରତି ୨୦,୦୦୦ ହଜାରରେ ଜଣେ ନବଜାତ ଶିଶୁର ଏହି ରୋଗ ଥାଏ । ଝିଅଙ୍କ ସଂଖ୍ୟା ଅପେକ୍ଷା ପୁଅମାନେ ୨ଗୁଣ ଅଧିକ ଥାଏ । ଏହି ରୋଗର ବର୍ଣ୍ଣନା ପ୍ରଥମେ ଆଲଫ୍ରେଡ ପୋଲାଣ୍ଡ (Alfred Poland ସନ ୧୮୪୧ରେ କରିଥିଲେ । 
 
ଆଧାର

 ବାହ୍ୟ ଲିଙ୍କ 

ଶ୍ରେଣୀ:ଚିକିତ୍ସା ବିଜ୍ଞାନ
ଜୟରାମ ପାଙ୍ଗୀ

ଜୟରାମ ପାଙ୍ଗୀ (ଜନ୍ମ: ୧୬ ଅଗଷ୍ଟ ୧୯୫୫) ଜଣେ ଭାରତୀୟ ରଜାନୀତିଜ୍ଞ । ସେ ୯ ମଇ ୨୦୧୭ରେ ବିଜୁ ଜନତା ଦଳ ତ୍ୟାଗ କରି ଭାରତୀୟ ଜନତା ପାର୍ଟିରେ ଯୋଗ ଦେଇଥିଲେ । ସେ ୧୯୭୭ ମସିହାରେ ପ୍ରଥମେ ପଟ୍ଟାଙ୍ଗିରୁ ଜନତା ଦଳର ପ୍ରତିନିଧି ଭାବରେ ବିଧାନ ସଭାକୁ ନିର୍ବାଚିତ ହୋଇଥିଲେ ଏବଂ ଏହାପରେ ସେ ୧୯୯୦ରେ ଜନତା ଦଳରୁ ଏବଂ ୨୦୦୦ ମସିହା ଓ ୨୦୦୪ରେ ବିଜୁ ଜନତା ଦଳର ପ୍ରତିନିଧ ଭାବରେ ଓଡ଼ିଶାର ବିଧାନ ସଭାକୁ ନିର୍ବାଚିତ ହୋଇଥିଲେ । ୨୦୦୯ ମସିହାରେ ସେ ବିଜୁ ଜନତା ଦଳର ପ୍ରତିନିଧ ଭାବରେ କୋରାପୁଟରୁ ଲୋକ ସଭାକୁ ନିର୍ବାଚିତ ହୋଇଥିଲେ ।

ଆଧାର

ଶ୍ରେଣୀ:୧୯୫୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଶାର ଲୋକସଭା ସଦସ୍ୟ
ଶ୍ରେଣୀ:ଓଡ଼ିଶାର ଭାରତୀୟ ଜନତା ପାର୍ଟି ରାଜନେତା
ଶ୍ରେଣୀ:ବିଜୁ ଜନତା ଦଳ ରାଜନେତା
ଶ୍ରେଣୀ:କୋରାପୁଟ ଜିଲ୍ଲାର ଲୋକ